CELEX: 52020PC0637
Language: mt
Date: 2020-10-07 00:00:00
Title: Rakkomandazzjoni għal DEĊIŻJONI TAL-KUNSILL li tawtorizza lill-Kummissjoni tiftaħ negozjati f’isem l-Unjoni Ewropea għall-konklużjoni tal-Ftehim dwar is-Sajd mar-Renju Unit tal-Gran Brittanja u l-Irlanda ta’ Fuq u mar-Renju tan-Norveġja

IL-KUMMISSJONI EWROPEA
            Brussell, 7.10.2020
            COM(2020) 637 final
            Rakkomandazzjoni għal
            DEĊIŻJONI TAL-KUNSILL
            li tawtorizza lill-Kummissjoni tiftaħ negozjati f’isem l-Unjoni Ewropea għall-konklużjoni tal-Ftehim dwar is-Sajd mar-Renju Unit tal-Gran Brittanja u l-Irlanda ta’ Fuq u mar-Renju tan-Norveġja
            
               
         
         
            
               
                  
            
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u objettivi tal-proposta
            
            
               Wara l-ħruġ tar-Renju Unit tal-Gran Brittanja u l-Irlanda ta’ Fuq (minn hawn’ il quddiem: ir-Renju Unit) mill-Unjoni Ewropea, għadd ta’ stokkijiet tal-ħut fil-Baħar tat-Tramuntana ma jistgħux jibqgħu jitqiesu bħala stokkijiet kondiviżi bilateralment bejn l-Unjoni Ewropea u r-Renju tan-Norveġja biss. Dawn l-istokkijiet jinsabu fl-ilmijiet tal-Unjoni u fl-ilmijiet taħt is-sovranità u l-ġurisdizzjoni tar-Renju Unit u tar-Renju tan-Norveġja. 
            
            
               F’konformità mal-Artikolu 63(1) tal-Konvenzjoni tan-Nazzjonijiet Uniti dwar il-Liġi tal-Baħar
                  1
               , u meta titqies ir-relazzjoni ġenerali bejn l-Unjoni Ewropea, ir-Renju Unit u r-Renju tan-Norveġja, huwa importanti li jkun hemm kooperazzjoni fl-iżgurar ta’ sajd responsabbli kontinwu biex jiġu żgurati l-konservazzjoni fit-tul u l-isfruttament sostenibbli tar-riżorsi ħajjin tal-baħar.
            
            
               Għal dan il-għan li l-Unjoni Ewropea qed tipprova tikkonkludi ftehim dwar is-sajd mar-Renju Unit u mar-Renju tan-Norveġja.
            
            
               Għalhekk jenħtieġ li jinfetħu negozjati mar-Renju Unit u mar-Renju tan-Norveġja, bil-ħsieb li jiġi konkluż il-ftehim dwar is-sajd bejn l-Unjoni Ewropea, ir-Renju Unit u r-Renju tan-Norveġja. 
            
            
               •Konsistenza mad-dispożizzjonijiet eżistenti fil-qasam ta’ politika
            
            
               F’konformità mal-objettivi stabbiliti fir-Regolament (UE) Nru 1380/2013
                  2
                tal-Parlament Ewropew u tal-Kunsill dwar il-Politika Komuni tas-Sajd (PKS), jenħtieġ li l-Ftehim jistabbilixxi qafas għall-ġestjoni tal-istokkijiet tal-ħut kondiviżi kif ukoll il-kundizzjonijiet dwar l-aċċess għall-ilmijiet u għar-riżorsi. Jenħtieġ li jiżgura sajd responsabbli kontinwu biex tiġi żgurata l-konservazzjoni fit-tul u l-isfruttament sostenibbli tar-riżorsi bijoloġiċi tal-baħar, f’konformità mal-prinċipji rilevanti skont id-dritt internazzjonali. 
            
            
               Id-dispożizzjonijiet dwar is-sajd jenħtieġ li jinkludu l-kooperazzjoni dwar l-iżvilupp ta’ miżuri għall-isfruttar sostenibbli u l-konservazzjoni tar-riżorsi, inkluż l-evitar tar-rimi. Tali miżuri jenħtieġ li jkunu nondiskriminatorji u jsegwu approċċ ibbażat fuq ix-xjenza allinjat mal-objettiv li jinkiseb rendiment massimu sostenibbli għall-istokkijiet ikkonċernati. Il-Ftehim jenħtieġ li jinkludi dispożizzjonijiet għall-kooperazzjoni fil-kontroll u l-infurzar, il-ġbir tad-data u l-pariri xjentifiċi. 
            
            
               •Konsistenza ma’ politiki oħra tal-Unjoni
            
            
               In-negozjati se jitmexxew matul il-proċess kollu b’konsultazzjoni mas-Servizzi tal-Kummissjoni kkonċernati kollha.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               Il-bażi ġuridika għad-deċiżjoni jipprovdiha l-Artikolu 218 tat-Trattat dwar il-Funzjonament tal-Unjoni Ewropea (it-TFUE), li jistabbilixxi l-proċedura għan-negozjati u għall-konklużjoni ta’ ftehimiet bejn l-UE u pajjiżi terzi u li jinsab fit-Titolu V, li jittratta l-ftehimiet internazzjonali, tal-Ħames Parti ta’ dak it-Trattat, li tittratta l-azzjoni esterna tal-Unjoni.
            
            
               •Sussidjarjetà (għall-kompetenza mhux esklużiva) 
            
            
               Ma tapplikax, kompetenza esklużiva.
            
            
               •Proporzjonalità
            
            
               Id-deċiżjoni hija proporzjonali mal-objettiv mixtieq.
            
         
         
            
               •Għażla tal-istrument
            
            
               L-istrument huwa previst fl-Artikolu 218(3) u fl-Artikolu 218(4) tat-TFUE.
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               Mhux applikabbli
            
            
               •Konsultazzjonijiet mal-partijiet ikkonċernati
            
            
               Mhux applikabbli
            
            
               •Ġbir u użu tal-għarfien espert
            
            
               Mhux applikabbli
            
            
               •Valutazzjoni tal-impatt
            
            
               Mhux applikabbli
            
            
               •Idoneità regolatorja u simplifikazzjoni
            
            
               Wara l-ħruġ tar-Renju Unit tal-Gran Brittanja u l-Irlanda ta’ Fuq (minn hawn’ il quddiem: ir-Renju Unit) mill-Unjoni Ewropea, għadd ta’ stokkijiet tal-ħut fil-Baħar tat-Tramuntana ma jistgħux jibqgħu jitqiesu bħala stokkijiet kondiviżi bilateralment bejn l-Unjoni Ewropea u r-Renju tan-Norveġja biss. Dawn l-istokkijiet jinsabu fl-ilmijiet tal-Unjoni u fl-ilmijiet taħt is-sovranità u l-ġurisdizzjoni tar-Renju Unit u tar-Renju tan-Norveġja. 
            
            
               Skont l-Artikolu 63(1) tal-Konvenzjoni tan-Nazzjonijiet Uniti dwar il-Liġi tal-Baħar
                  3
               , l-Unjoni Ewropea, ir-Renju Unit u r-Renju tan-Norveġja jenħtieġ li jaqblu dwar il-miżuri meħtieġa biex jikkoordinaw u jiżguraw il-konservazzjoni u l-iżvilupp tal-istokkijiet ikkonċernati fil-Baħar tat-Tramuntana. 
            
            
               Għal dan il-għan, l-Unjoni Ewropea qed tipprova tikkonkludi ftehim dwar is-sajd (il-Ftehim) mar-Renju Unit u mar-Renju tan-Norveġja. 
            
            
               •Drittijiet fundamentali
            
            
               Mhux applikabbli
            
            
               4.IMPLIKAZZJONIJIET BAĠITARJI
            
            
               Mhux applikabbli
            
            
               5.ELEMENTI OĦRA
            
         
         
            
               •Pjanijiet għall-implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               Mhux applikabbli
            
            
               •Dokumenti ta’ spjegazzjoni (għad-direttivi)
            
            
               Mhux applikabbli
            
            
               •Spjegazzjoni dettaljata tad-dispożizzjonijiet speċifiċi tal-proposta
            
            
               Il-Kummissjoni tirrakkomanda li jenħtieġ li:
            
            
               - Il-Kunsill jawtorizza lill-Kummissjoni tiftaħ u tmexxi negozjati għall-konklużjoni tal-Ftehim dwar is-Sajd mar-Renju Unit tal-Gran Brittanja u l-Irlanda ta’ Fuq u mar-Renju tan-Norveġja;
            
            
               - Il-Kummissjoni tinħatar bħala n-negozjatur tal-UE dwar dan is-suġġett; 
            
            
               - Il-Kummissjoni twettaq in-negozjati b’konsultazzjoni mal-kumitat speċjali, kif stabbilit fit-Trattat dwar il-Funzjonament tal-Unjoni Ewropea;
            
            
               - Il-Kunsill japprova d-direttivi tan-negozjati mehmużin ma’ din ir-Rakkomandazzjoni. 
            
            
               Rakkomandazzjoni għal
            
            
               DEĊIŻJONI TAL-KUNSILL
            
            
               li tawtorizza lill-Kummissjoni tiftaħ negozjati f’isem l-Unjoni Ewropea għall-konklużjoni tal-Ftehim dwar is-Sajd mar-Renju Unit tal-Gran Brittanja u l-Irlanda ta’ Fuq u mar-Renju tan-Norveġja
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 218(3) u (4) tiegħu,
            
            
               Wara li kkunsidra r-Rakkomandazzjoni tal-Kummissjoni,
            
            
               Billi,
            
            
               (1)Wara l-ħruġ tar-Renju Unit tal-Gran Brittanja u l-Irlanda ta’ Fuq (minn hawn’ il quddiem: ir-Renju Unit) mill-Unjoni Ewropea, għadd ta’ stokkijiet tal-ħut fil-Baħar tat-Tramuntana ma jistgħux jibqgħu jitqiesu bħala stokkijiet kondiviżi bilateralment bejn l-Unjoni Ewropea u r-Renju tan-Norveġja biss. Dawn l-istokkijiet jinsabu fl-ilmijiet tal-Unjoni u fl-ilmijiet taħt is-sovranità u l-ġurisdizzjoni tar-Renju Unit u tar-Renju tan-Norveġja, 
            
            
               (2)F’konformità mal-Artikolu 63(1) tal-Konvenzjoni tan-Nazzjonijiet Uniti dwar il-Liġi tal-Baħar
                  4
               , u meta titqies ir-relazzjoni ġenerali bejn l-Unjoni Ewropea, ir-Renju Unit u r-Renju tan-Norveġja, huwa importanti li jkun hemm kooperazzjoni fl-iżgurar ta’ sajd responsabbli kontinwu biex jiġu żgurati l-konservazzjoni fit-tul u l-isfruttament sostenibbli tar-riżorsi ħajjin tal-baħar,
            
            
               (3)Għal dan il-għan, l-Unjoni Ewropea qed tipprova tikkonkludi ftehim dwar is-sajd mar-Renju Unit u mar-Renju tan-Norveġja,
            
         
         
            
               (4)Għalhekk jenħtieġ li jinfetħu negozjati mar-Renju Unit u mar-Renju tan-Norveġja, bil-ħsieb li jiġi konkluż il-ftehim dwar is-sajd bejn l-Unjoni Ewropea u r-Renju Unit u r-Renju tan-Norveġja, 
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-Kummissjoni hija b’dan awtorizzata tiftaħ in-negozjati mar-Renju Unit tal-Gran Brittanja u l-Irlanda ta’ Fuq u mar-Renju tan-Norveġja bil-ħsieb li tikkonkludi ftehim dwar is-sajd. 
            
            
               Artikolu 2
            
            
               Dawn in-negozjati għandhom jitwettqu b’konsultazzjoni mal-Grupp ta’ Ħidma tal-Kunsill dwar il-Politika Esterna tas-Sajd abbażi tad-direttivi ta’ negozjati tal-Kunsill stabbiliti fl-Anness ta’ din id-Deċiżjoni.
            
            
               Artikolu 3
            
            
               Din id-Deċiżjoni hija indirizzata lill-Kummissjoni.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Il-Konvenzjoni tan-Nazzjonijiet Uniti dwar il-Liġi tal-Baħar, ĠU L 179, 23.6.1998, p. 3.
               
               
                  
                     (2)
                  
                        ĠU L 354, 28.12.2013, p. 22
               
               
                  
                     (3)
                  
                        Il-Konvenzjoni tan-Nazzjonijiet Uniti dwar il-Liġi tal-Baħar, ĠU L 179, 23.6.1998, p. 3.
               
               
                  
                     (4)
                  
                        Il-Konvenzjoni tan-Nazzjonijiet Uniti dwar il-Liġi tal-Baħar, ĠU L 179, 23.6.1998, p. 3.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 7.10.2020
            COM(2020) 637 final
            ANNESS
            tar-
            Rakomandazzjoni għalDEĊIŻJONI TAL-KUNSILL
            li tawtorizza lill-Kummissjoni tiftaħ negozjati f’isem l-Unjoni Ewropea għall-konklużjoni tal-Ftehim dwar is-Sajd mar-Renju Unit tal-Gran Brittanja u l-Irlanda ta’ Fuq u mar-Renju tan-Norveġja
            
               
         
         
            
               ANNESS 
                  
               Direttivi għan-negozjar ta’ ftehim dwar is-sajd mar-Renju Unit tal-Gran Brittanja u l-Irlanda ta’ Fuq u r-Renju tan-Norveġja 
            
            
               I.Il-kuntest ġenerali U L-GĦAN TAL-FTEHIM TAS-SAJD
            
            
               Wara l-ħruġ tar-Renju Unit tal-Gran Brittanja u l-Irlanda ta’ Fuq (minn hawn’ il quddiem: Ir-Renju Unit) mill-Unjoni Ewropea, għadd ta’ stokkijiet tal-ħut fil-Baħar tat-Tramuntana ma jistgħux jibqgħu jitqiesu bħala stokkijiet kondiviżi bilateralment bejn l-Unjoni Ewropea u r-Renju tan-Norveġja biss. Dawn l-istokkijiet jinsabu fl-ilmijiet tal-Unjoni u fl-ilmijiet taħt is-sovranità u l-ġurisdizzjoni tar-Renju Unit u tar-Renju tan-Norveġja. 
            
            
               F’konformità mal-Artikolu 63(1) tal-Konvenzjoni tan-Nazzjonijiet Uniti dwar il-Liġi tal-Baħar
                  1
               , l-Unjoni Ewropea, ir-Renju Unit u r-Renju tan-Norveġja jenħtieġ li jaqblu dwar il-miżuri meħtieġa biex jikkoordinaw u jiżguraw il-konservazzjoni u l-iżvilupp tal-istokkijiet ikkonċernati fil-Baħar tat-Tramuntana. 
            
            
               Għal dan il-għan, l-Unjoni Ewropea qed tipprova tikkonkludi ftehim dwar is-sajd (il-Ftehim) mar-Renju Unit u mar-Renju tan-Norveġja. 
            
            
               II.IL-KONTENUT TAL-FTEHIM TAS-SAJD
            
            
               1.Il-Ftehim jenħtieġ li jistabbilixxi qafas għall-ġestjoni tal-istokkijiet tal-ħut kondiviżi kif ukoll il-kundizzjonijiet dwar l-aċċess għall-ilmijiet u r-riżorsi. Jenħtieġ li jiżgura sajd responsabbli kontinwu biex tiġi żgurata l-konservazzjoni fit-tul u l-isfruttament sostenibbli tar-riżorsi bijoloġiċi tal-baħar, f’konformità mal-prinċipji rilevanti skont id-dritt internazzjonali. 
            
            
               2.Id-dispożizzjonijiet dwar is-sajd jenħtieġ li jinkludu l-kooperazzjoni dwar l-iżvilupp ta’ miżuri għall-isfruttar sostenibbli u l-konservazzjoni tar-riżorsi, inkluż l-evitar tar-rimi. Tali miżuri jenħtieġ li jkunu nondiskriminatorji u jsegwu approċċ ibbażat fuq ix-xjenza allinjat mal-objettiv li jinkiseb rendiment massimu sostenibbli għall-istokkijiet ikkonċernati. Il-Ftehim jenħtieġ li jinkludi dispożizzjonijiet għall-kooperazzjoni fil-kontroll u l-infurzar, il-ġbir tad-data u l-pariri xjentifiċi. 
            
            
               3.Il-Ftehim jenħtieġ li jinkludi arranġamenti biex jinżammu l-attivitajiet tas-sajd tal-Unjoni u biex jiġi evitat l-iżlugar ekonomiku tal-attivitajiet tas-sajd tal-Partijiet għall-Ftehim. 
            
            
               4.Id-dispożizzjonijiet tal-Ftehim jenħtieġ li jirrispettaw il-kundizzjonijiet tal-aċċess reċiproku eżistenti u l-ishma tal-kwota, filwaqt li jibnu fuq l-attività tradizzjonali tal-flotta tal-Unjoni kif previst fil-ftehim qafas dwar is-sajd bejn l-Unjoni Ewropea u r-Renju tan-Norveġja
                  2
               , u b’hekk:
            
            
               1.jinżamm aċċess reċiproku kontinwu mill-bastimenti tal-Unjoni, tar-Renju Unit u dawk Norveġiżi għall-ilmijiet tal-Unjoni, tar-Renju Unit u tar-Renju tan-Norveġja;
            
            
               2.jinżammu l-ishma ta’ kwota stabbli, li jistgħu jiġu aġġustati biss bil-kunsens tal-Partijiet direttament ikkonċernati;
            
            
               3.jiġu inklużi modalitajiet għal trasferimenti u skambji ta’ kwoti u għall-istabbiliment ta’ qabdiet totali permissibbli annwali jew pluriennali jew limitazzjonijiet tal-isforz abbażi ta’ strateġiji ta’ ġestjoni fit-tul;
            
            
               4.jiġu organizzati l-modalitajiet għall-kisba tal-awtorizzazzjonijiet tas-sajd u d-dispożizzjonijiet li jiżguraw it-trattament ugwali u l-konformità, inklużi l-attivitajiet konġunti ta’ kontroll u ta’ spezzjoni;
            
            
               5.jiġi stabbilit il-qafas istituzzjonali xieraq għall-kooperazzjoni dwar il-konservazzjoni u l-ġestjoni tal-istokkijiet kondiviżi tal-ħut.
            
            
               6.Il-Ftehim jenħtieġ li jiġi konkluż f’waqtu biex jintuża għall-identifikazzjoni tal-opportunitajiet tas-sajd għall-ewwel sena wara li jintemm il-perjodu ta’ tranżizzjoni skont il-Ftehim dwar il-Ħruġ. 
            
         
         
            
                  
                     (1)
                  
                        Il-Konvenzjoni tan-Nazzjonijiet Uniti dwar il-Liġi tal-Baħar, ĠU L 179, 23.6.1998, p. 3.
               
               
                  
                     (2)
                  
                        ĠU L 226, 29.08.1980, p. 47.